బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
తాప్సీ ‘గేమ్ ఓవర్’.. మళ్లీ పైకి లేస్తుందా?
ప్రముఖ నిర్మాణ సంస్థ ‘వై నాట్ స్టూడియోస్’ నిర్మించిన ఈ చిత్రం సెన్సార్ కార్యక్రమాలను పూర్తి చేసుకుంది. తమిళ, తెలుగు భాషల్లో ఒకేసారి విడుదలవుతోన్న ఈ చిత్రం యు/ఎ సర్టిఫికెట్‌ను పొందింది.
Samayam Telugu | Updated:
May 24, 2019, 05:38PM IST
తాప్సీ ‘గేమ్ ఓవర్’.. మళ్లీ పైకి లేస్తుందా?
‘ఝుమ్మంది నాదం’ సినిమాతో తెలుగు ప్రేక్షకులకు పరిచయమైన ముంబై బ్యూటీ తాప్సీ ఇక్కడ హీరోయిన్‌గా నిలదొక్కుకోవడంలో విఫలమైంది. పదికి పైగా సినిమాల్లో నటించినా స్టార్ హీరోయిన్‌ హోదా దక్కించుకోలేకపోయింది. తమిళంలోనూ అదే పరిస్థితి. దీంతో బాలీవుడ్ బాట పట్టింది. బాలీవుడ్‌లో సినిమాలు చేస్తూనే అడపా దడపా తెలుగులోనూ నటిస్తోంది. 2017లో ‘ఘాజీ’, ‘ఆనందో బ్రహ్మ’ చిత్రాల్లో నటించిన తాప్సీ.. కిందటేడాది ఆదితో కలిసి ‘నీవెవరో’లో నటించింది. ఇప్పుడు ‘గేమ్ ఓవర్’ అంటూ ప్రేక్షకుల ముందుకు వస్తోంది.
ప్రముఖ నిర్మాణ సంస్థ ‘వై నాట్ స్టూడియోస్’ నిర్మించిన ఈ చిత్రం సెన్సార్ కార్యక్రమాలను పూర్తి చేసుకుంది. తమిళ, తెలుగు భాషల్లో ఒకేసారి విడుదలవుతోన్న ఈ చిత్రం యు/ఎ సర్టిఫికెట్‌ను పొందింది. ఈ చిత్రాన్ని ప్రపంచ వ్యాప్తంగా జూన్ 14న విడుదల చేయబోతున్నట్లు చిత్ర నిర్మాతలు ఎస్.శశికాంత్, చక్రవర్తి రామచంద్ర తెలిపారు. గతంలో ఈ సంస్థ సిద్ధార్థ్ హీరోగా ‘లవ్ ఫెయిల్యూర్’ (2012), విక్టరీ వెంకటేష్ కథానాయకుడిగా ‘గురు’ (2017) చిత్రాలను నిర్మించింది. ఇప్పుడు తమ మరో ప్రయత్నంగా తాప్సి ప్రధాన పాత్రలో ఈ ‘గేమ్ ఓవర్’ను నిర్మించటం సంతోషంగా ఉందని నిర్మాత ఎస్.శశికాంత్ అన్నారు.
నయనతార ప్రధాన పాత్రలో తమిళ నాట ఘనవిజయం సాధించిన ‘మయూరి’ వంటి చిత్రాన్ని రూపొందించిన దర్శకుడు అశ్విన్ శరవణన్ దర్శకత్వంలో ఈ ‘గేమ్ ఓవర్’ చిత్రం రూపొందింది. ఈ చిత్రానికి రోన్ ఏతాన్ యోహాన్ సంగీతం సమకూర్చారు. రిచర్డ్ కెవిన్ ఎడిటర్.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.